dictyonemaskifer
Store norske leksikon,Realfag,Geologi,Bergarter,Skifer
Dictyonemaskifer er et tidligere brukt uttrykk for en svart skifer fra overgangen mellom kambrium og ordovicium; av mange regnet som underste enhet i ordovicium. Den er kjennetegnet ved sølvglinsende avtrykk på spalteflatene i skiferen, og lagflatene er ofte dekket av graptolittkolonier av forskjellige arter av Rhabdinopora (særlig R. flabelliforme og R. parabola).
Skiferen er en god ledehorisont. Den ble opprinnelig dannet som et finkornet slam på havbunnen. Innholdet av oksygen i slammet var høyere og mer varierende enn ved dannelsen av den underliggende alunskiferen.Idag regnes dictyonemaskifer som en del av alunskiferformasjonen. Les mer i Store norske leksikon alunskifer skifer Litteratur Bulman, O. M. B. (1954): The graptolite fauna of the Dictyonema shales of the Oslo Region. Norsk Geologisk Tidsskrift 33, 1-40. Owen, A. W., Bruton, D. L., Bockelie, J. F. & Bockelie, T. G. (1990): The Ordovician successions of the Oslo Region, Norway. Norges Geologiske Undersøkelse Special Publication 4, 54 s.